stanford-oval/wikipedia huggingface dataset:
สะพานปามปัน

| สะพานปามปัน |
| --- | --- |
สะพานปามปันช่วงบัสคิว ภาพถ่ายเมื่อปี 2014
พิกัด: 9°16′57.25″N 79°12′5.91″E﻿ / ﻿9.2825694°N 79.2016417°E﻿ / 9.2825694; 79.2016417
เส้นทาง: รถไฟ
ที่ตั้ง: ราเมศวรัง รัฐทมิฬนาฑู ประเทศอินเดีย
เจ้าของ: การรถไฟอินเดีย
ข้อมูลจำเพาะ
ความยาว: 6,776 ฟุต (2,065 เมตร)
จำนวนช่วง: 144
ประวัติ
วันเริ่มสร้าง: 1911
วันสร้างเสร็จ: 1914
วันเปิด: 1915
สร้างใหม่: 1965 )
วันปิด: 23 ธันวาคม 2022
แทนที่โดย: สะพานนิวปามปัน
สถิติ
การจราจรโดยเฉลี่ย: ยกเลิก
ที่ตั้ง
th
สะพานปามปัน (pronounced: /pɑːmbən/ อักษรโรมัน: pāmban)  เป็นสะพานรถไฟที่เชื่อมต่อเมืองมัณฑปังในอินเดียแผ่นดินใหญ่ เข้ากับราเมศวรังบนเกาะปามปัน สะพานเปิดให้บริการครั้งแรกในวันที่ 24 กุมภาพันธ์ 1914 และเป็นสะพานทะเลแห่งแรกของอินเดีย และคงตำแหน่งเป็นสะพานทะเลที่ยาวที่สุดในประเทศอินเดียกระทั่งบานดรา-วารลี ซีลิงก์ในมุมไบเปิดให้บริการเมื่อปี 2010 สะพานรถไฟนี้ส่วนใหญ่มีลักษณะเป็นสะพานแบบทั่วไป สร้างขึ้นบนตอม่อคอนกรีต ตรงกลางของสะพานมีส่วนที่เป็นบัสคิวคู่ ซึ่งสามารถเปิดปิดให้เรือผ่านได้ สะพานปามปันเป็นเส้นทางเดินทางทางบกแบบเดียวที่เชื่อมต่อเกาะราเมศวรังเข้ากับแผ่นดินใหญ่อินเดียกระทั่งปี 1988 ส่วนบัสคิวของสะพานได้รับความเสียหายเนื่องมาจากการกัดกร่อนอย่างรุนแรงจนทำให้ เมื่อวันที่ 23 ธันวาคม 2022 ตัวตรวจจับได้ปล่อยสัญญาณเตือนให้เปิดอยู่ตลอด เป็นผลให้การขนส่งบนสะพานถูกยกเลิกเป็นการถาวร โดยมีรถไฟขบวนสุดท้ายที่วิ่งบนสะพานอย่างเป็นทางการคือรถไฟหมายเลข 07695 สายด่วนพิเศษเซกุนเดอราบาด-ราเมศวรัง (Secunderabad - Rameswaram Special Express) ก่อนที่สะพานจะปิดบริการถาวร ในเดือนกุมภาพันธ์ 2023 เขตเดินรถภาคใต้ประกาศว่าการเดินทางทางรางไปยังเกาะราเมศวรังผ่านทางรถไฟจะหยุดไปจนกว่าสะพานนิวปามปันจะเปิดให้บริการ
ในปี 1988 มีการสร้างสะพานเดินรถคู่ขนานกับสะพารถไฟ ชื่อว่าสะพานอันไน อินทิรา คานธี (Annai Indira Gandhi Road Bridge) ซึ่งเชื่อมต่อเข้ากับทางหลวงแห่งชาติ NH 49 และถือเป็นทางเดินรถแรกที่เชื่อมต่อทางหลวงของอินเดียแผ่นดินใหญ่เข้ากับเกาะราเมศวรัง ตัวสะพานทอดผ่านช่องแคบพอล์ก (Palk Strait) ระหว่างชายฝั่งของเมืองมัณฑปังบนอินเดียแผ่นดินใหญ่และปามปัน เมืองชาวประมงบนเกาะราเมศวรัง สะพานนี้ประกอบพิธีเปิดโดยนายกรัฐมนตรีอินเดีย ราชีพ คานธี เมื่อ 2 ตุลาคม 1988 สะพานเดินรถนี้มีความยาว 2.345 กิโลเมตร และใช้เวลาก่อสร้างเกือบ 14 ปี
การออกแบบ

สะพานรถไฟสร้างขึ้นที่ความสูง 12.5 เมตร (41 ฟุต) เหนือระดับน้ำทะเล และยาว 6,776 ft (2,065 m) มีตอม่อสะพานรวม 143 เสา และมีส่วนบัสคิวแบบคู่ (double-leaf bascule) ซึ่งมีตัวยกชนิดเชอร์เซอร์โรลลิงที่สามารถเปิดปิดสะพานให้เรือผ่านได้ แต่ละขาที่ยกมีน้ำหนัก 415 ตัน (457 ton)
เหตุการณ์

วันที่ 23 ธันวาคม 1964 คลื่นจากพายุขนาด 7.6 m (25 ft) จากไซโคลนราเมศวรัง พัดเข้าถล่มเกาะและพัดรถไฟโดยสารสายปามปัน-ตนุษโกฏิ (Pamban-Dhanuskodi) ร่วงจากสะพานรถไฟ เป็นผลให้ผู้โดยสารมากกว่า 200 รายเสียชีวิต
วันที่ 13 มกราคม 2013 เรือขนส่งสินค้าขูดเข้ากับสะพาน ทำให้เกิดความเสียหายเล็กน้อย
ในวัฒนธรรม

ภาพยนตร์ภาษาทมิฬ Kannathil Muthamittal (2002) ถ่ายทำที่นี่
ภาพยนตร์บอลีวูด Chennai Express (2013) ถ่ายทำบางส่วนที่นี่
สตูเดอเบเกอร์ ยูเอส6 รถบรรทุกขนาด 2½-ตัน 6x6

|  สตูเดอเบเกอร์ ยูเอส6  |
| --- | --- |
Studebaker US6 U4 Cargo truck
ชนิด: 2 1/2-ton 6x6 trucks and  5-ton 6x4 trucks
แหล่งกำเนิด: สหรัฐอเมริกา
ประวัติการผลิต
ผู้ออกแบบ: Studebaker
บริษัทผู้ผลิต: Studebaker and REO
ช่วงการผลิต: 1941–1945
จำนวนที่ผลิต: More than 200,000
ข้อมูลจำเพาะ (U1 Cargo)
มวล: 9,875 lb (4,479 kg) empty
ความยาว: 20 ft 11 in (6.38 m)
ความกว้าง: 7 ft 4 in (2.24 m)
ความสูง: 7 ft 3 in (2.21 m) top of cab 8 ft 10 in (2.69 m) overall

เครื่องยนต์: Hercules JXD 86 hp (64 kW)
เครื่องถ่ายกำลัง: 5 spd. x 2 range trf. case
กันสะเทือน: Beam axles on leaf springs
พิสัยปฏิบัติการ: 236 mi (379.8 km) speed=45 mph (72 km/h)
สตูเดอเบเกอร์ ยูเอส6 เป็นรถบรรทุก หนึ่งในตระกูลรถบรรทุกขนาด  2½-ตัน 6x6 และ 5-ตัน 6x4 โดยบริษัทสตูเดอเบเกอร์และบริษัทมอเตอร์คาร์ REO ในช่วงสงครามโลกครั้งที่สอง
สะพานผ่านพิภพลีลา

| สะพานผ่านพิภพลีลา |
| --- | --- |
สะพานผ่านพิภพลีลา ในปี 2564
เส้นทาง: ถนนราชดำเนินใน และถนนราชดำเนินกลาง
ข้าม: คลองคูเมืองเดิม
ที่ตั้ง: แขวงพระบรมมหาราชวัง แขวงบวรนิเวศ และแขวงตลาดยอด เขตพระนคร กรุงเทพมหานคร
ผู้ดูแล: กรุงเทพมหานคร
สถานะ: เปิดใช้งาน
เหนือน้ำ: สะพานใต้สะพานสมเด็จพระปิ่นเกล้า
ท้ายน้ำ: สะพานคนเดิน
ข้อมูลจำเพาะ
ประเภท: สะพานแบบคาน
วัสดุ: คอนกรีตเสริมเหล็ก
ทางเดิน: 1
ประวัติ
สร้างใหม่: พ.ศ. 2445
 ทางแยก
ชื่ออักษรไทย: ผ่านพิภพลีลา
รหัสทางแยก: N144
ทิศทางการจราจร
↗: ถนนราชดำเนินกลาง » แยกคอกวัว
↓: ถนนอัษฎางค์, ถนนราชินี » สะพานช้างโรงสี
↙: ถนนราชดำเนินใน » สนามหลวง
↖: ถนนสมเด็จพระปิ่นเกล้า » สะพานสมเด็จพระปิ่นเกล้า
  

 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: สะพานผ่านพิภพลีลา
ขึ้นเมื่อ: 17 มีนาคม พ.ศ. 2542
เป็นส่วนหนึ่งของ: โบราณสถานในเขตกรุงเทพมหานคร
เลขอ้างอิง: 0000059
 
 
 
ที่ตั้ง

สะพานผ่านพิภพลีลา เป็นสะพานข้ามคลองคูเมืองเดิม เชื่อมระหว่างถนนราชดำเนินในและถนนราชดำเนินกลาง บริเวณใกล้สนามหลวง ในพื้นที่เขตพระนคร กรุงเทพมหานคร
สะพานผ่านพิภพลีลาเดิมเป็นสะพานโค้งมีโครงเหล็ก ใน พ.ศ. 2445 พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างสะพานใหม่ให้กว้างและงดงามขึ้นเช่นเดียวกับสะพานมัฆวานรังสรรค์ซึ่งสร้างเมื่อ พ.ศ. 2443 เพื่อรับกับถนนราชดำเนินในที่สร้างขยายใหม่ เมื่อสร้างเสร็จ ทรงพระกรุณาโปรดเกล้าฯ พระราชทานนามสะพานว่า "สะพานผ่านพิภพลีลา" และเสด็จพระราชดำเนินทรงประกอบพิธีเปิดสะพานเมื่อวันที่ 15 พฤศจิกายน พ.ศ. 2449
สะพานผ่านพิภพลีลาเป็นสะพานที่มีความเอียงน้อยมากเกือบเสมอกับระดับถนนและมีราวลูกกรงสะพานเป็นเหล็กดัดที่มีลวดลายงดงาม  หลังจากนั้นได้มีการปรับปรุงสะพานผ่านพิภพลีลามาโดยตลอด ที่สำคัญคือการปรับปรุงเมื่อมีการก่อสร้างสะพานสมเด็จพระปิ่นเกล้า โดยได้ขยายและเบี่ยงสะพานผ่านพิภพลีลาให้พ้นทางลาดของสะพานสมเด็จพระปิ่นเกล้าจนไม่หลงเหลือเหล็กดัดปรากฏให้เห็น
ดูเพิ่ม

สะพานผ่านฟ้าลีลาศ
หญ้าข้าวผี

| หญ้าข้าวผี |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Poales
วงศ์:: Poaceae
สกุล:: Oryza
สปีชีส์:: O.  rufipogon
ชื่อทวินาม
Oryza rufipogon 

หญ้าข้าวผี (ชื่อวิทยาศาสตร์: Oryza rufipogon) เป็นพืชในสกุลข้าว มีวิวัฒนาการใกล้ชิดกับข้าว (Oryza sativa)  ขึ้นเป็นกอ ลำต้นทอดขนาน ชูยอดตั้งตรง กาบใบเกลี้ยงใบรูปแถบ ใบหยาบจับที่ขอบจะคายมือ ดอก เป็นช่อดอกแบบแยกแขนง อาหารสะสมภายในเมล็ดไม่เป็นก้อนแข็งแห้งแบบข้าว มักมีลักษณะเหลวข้น เป็นพืชที่มีถิ่นกำเนิดในอินเดีย กระจายพันธุ์ตามหนองน้ำและที่ลุ่ม เป็นวัชพืชร้ายแรงในนาข้าว เมล็ดที่เกี่ยวปนไปกับข้าว ทำให้ข้าวเน่าและขึ้นราได้ง่าย
หญ้าข้าวผีจัดเป็นวัชพืชในสหรัฐอเมริกา  หญ้าข้าวผีจะขึ้นปนในแปลงปลูกข้าว และเมล็ดจะหลุดร่วงก่อนจะเกี่ยวข้าว ทำให้แพร่กระจายพันธุ์ได้ดี เมล็ดหญ้าข้าวผีที่ปนไปในข้าวสารจะถือเป็นของแปลกปลอม
วัลภา สุนทรผดุงสิน

| วัลลภา สุนทรผดุงสิน (Pam Soontornpadungsin) |
| --- | --- |
เกิด: พ.ศ. 2527 (อายุ 40 ปี) วัลลภา สุนทรผดุงสิน
อาชีพ: นักร้อง, นักแสดง, พิธีกร, ดีเจ, นางแบบ
ปีที่แสดง: พ.ศ. 2539 - พ.ศ. 2553
สังกัด: แกรมมี่
ฐานข้อมูล
IMDb
ThaiFilmDb
วัลลภา สุนทรผดุงสิน (ชื่อเล่น: แพม) หรือ แพม ทีนทอล์ค เป็นนักร้อง นักแสดง พิธีกร และ ดีเจชาวไทย เธอเข้าสู่วงการเมื่อปี 2539 อยู่ในสังกัดแกรมมี่ แพมเป็นที่รู้จักในการเป็นพิธีกรรายการ ทีนทอล์ค ทางช่อง 5 รายการวัยรุ่นวัยแนวในอดีตช่วงยุค 90 มีพิธีกรเป็นจำนวนมาก เช่น ชาคริต แย้มนาม, เรย์ แมคโดนัลด์, ศรีพรรณ ชื่นชมบูรณ์, เพลิน ประทุมมาศ, แองจิล่า แกรนท์, ไดอาน่า จงจินตนาการ, บัวชมพู ฟอร์ด เป็นต้น แต่ปัจจุบันรายการนี้ยุติการออกอากาศไปแล้ว
แพมมีโอกาสได้เป็นศิลปินกับพิธีกรรายการทีนทอล์ค 4 คนคือ ชาคริต แพม มารีน่า เพลิน และ เรย์ เป็นอัลบั้มพิเศษชื่ออัลบั้มว่า "TeenTrax ขอ T" เมื่อปี 2542 เธอมีเพลงเดี่ยวที่ขับร้องอยู่ในอัลบั้มสองเพลงด้วยกันคือเพลง รักและห่วง และเพลง เพลงของเธอ ส่วนเพลงรวมศิลปินคือเพลง ขอ T
ด้านผลงานการแสดง แพมได้มีโอกาสแสดงละครซีรี่ของทางทีนทอล์คชื่อเรื่องว่า "ทีนแทร็กซ์ ซีรี่" ทางช่อง 5 ร่วมกับพิธีกรรายการทีนทอล์คคือ ชาคริต แย้มนาม, เรย์ แมคโดนัลด์, เพลิน ประทุมมาศ และ ลูกเกด ส่วนนักแสดงรับเชิญคือ ออย วันศิริ โภคกุลกานนท์ นอกจากงานพิธีกรแล้วเธอยังมีผลงานการแสดงละครทางช่อง 7 เรื่อง "หัวใจห่อใบตอง" อีกด้วย จากนั้นยังมีหนังสั้นอินดี้ที่ถ่ายทำถึงนิวยอร์กชื่อ "The Misbehavers" ที่ได้ผู้กำกับอินดี้มาแรงหน้าใหม่ ชื่อ บาส-นัฐวุฒิ พูนพิริยะ จากค่าย จีทีเอช เป็นคนกำกับ
ผลงาน > ละครโทรทัศน์

| ปี พ> ศ. | เรื่อง | แสดงร่วมกับ | ช่อง | ผลิตโดย |
| --- | --- | --- | --- | --- |
| 2542 | ทีนแทร็กซ์ ซีรี่ | วันศิริ โภคกุลกานนท์ / ชาคริต แย้มนาม / เพลิน ประทุมมาศ / เรย์ แมคโดนัลด์ | ช่อง 5 | เอ็กแซ็กท์ ในเครือแกรมมี่ |
| 2547 | หัวใจห่อใบตอง | ณัฐวุฒิ สกิดใจ / โสภิตนภา ชุ่มภาณี / ไพโรจน์ สังวริบุตร / วิยะดา โกมารกุล ณ นคร | ช่อง 7 | บริษัท 559 ออนแอร์ จำกัด |
ผลงาน > อัลบั้ม

อัลบั้ม TeenTrax ขอ T สังกัดแกรมมี่ (2542)
ผลงาน > พิธีกร

รายการ ทีนทอล์ค (พ.ศ. 2539 - พ.ศ. 2543)
ผลงาน > มิลสิควีดีโอ

รู้หรือเปล่า - เพลิน
เพลงของเธอ - แพม
ไม่รู้จะเลือกใคร - ชาคริต
หญ้างวงช้าง

| หญ้างวงช้าง |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: (unplaced)
วงศ์:: Boraginaceae
สกุล:: Heliotropium
สปีชีส์:: H.  indicum
ชื่อทวินาม
Heliotropium indicum L.

ชื่อพ้อง
 Heliophytum indicum   Heliotropium parviflorum   Tiaridium indicum
หญ้างวงช้างในประเทศอินเดีย
หญ้างวงช้าง
หญ้างวงช้าง ชื่อวิทยาศาสตร์:  Heliotropium indicum เป็นพืชล้มลุกในวงศ์ Boraginaceae ลำต้นไม่มีเนื้อไม้ มีขนสั้นๆ จับแล้วเหนียวมือ มีกลิ่นเฉพาะตัว ใบเดี่ยว มีขนสั้นๆกระจายทั่วผิวใบ จับแล้วรู้สึกเหนียวมือ ดอกช่อ ปลายช่อม้วน มีดอกย่อยอยู่ที่ช่อดอกเพียงด้านเดียว ดอกมีกลิ่นหอมอ่อนๆ ผลเดี่ยวกลม ปลายผลเป็นร่อง มีกลีบเลี้ยงหุ้มเป็นรูปสามเหลี่ยม อ่อนเป็นสีเขียว แก่เป็นสีน้ำตาล ผลแห้งแตก เมล็ดสีเทาดำ ในฟิลิปปินส์ใช้เป็นยาแก้บวม
สนานจิตต์ บางสพาน

| สนานจิตต์ บางสพาน |
| --- | --- |
เกิด: 22 ตุลาคม พ.ศ. 2497 (69 ปี)  สมศักดิ์ วงศ์รัฐปัญญา
อาชีพ: นักเขียน นักวิจารณ์ภาพยนตร์ ผู้กำกับ นักเขียนบท
ปีที่แสดง: พ.ศ. 2516 - ปัจจุบัน
ชมรมวิจารณ์บันเทิง: ผู้กำกับการแสดงยอดเยี่ยม พ.ศ. 2548 - ซุ้มมือปืน (เข้าชิง)
ฐานข้อมูล
IMDb
ThaiFilmDb
สนานจิตต์ บางสพาน เป็นนามปากกาของ สมศักดิ์ วงศ์รัฐปัญญา (เกษมศักดิ์ วงศ์รัฐปัญญา) นักวิจารณ์ภาพยนตร์ และนักเขียน มีงานเขียนบทความวิจารณ์ภาพยนตร์ และสังคม ตีพิมพ์ในนิตยสาร สยามรัฐสัปดาห์วิจารณ์ ตั้งแต่ พ.ศ. 2516 จนถึงปัจจุบัน
สนานจิตต์ผันตัวมาเป็นผู้เขียนบทและกำกับ จากภาพยนตร์เรื่อง ขังแปด โดยการชักชวนของสมศักดิ์ เตชะรัตนประเสริฐ ในปี พ.ศ. 2545 และกำกับภาพยนตร์เรื่องที่สอง ซุ้มมือปืน ในปี พ.ศ. 2548
ปัจจุบัน สนานจิตต์เป็นหนึ่งในคณะกรรมการการประกวดรางวัลภาพยนตร์ไทย ชมรมวิจารณ์บันเทิง
แหล่งข้อมูลอื่น

ชีวประวัติ สนานจิตต์ บางสพาน ที่ ฐานข้อมูลภาพยนตร์ไทย
Sananjit Bangsapan ที่อินเทอร์เน็ตมูวีเดตาเบส
สายคามิอีดะ

สายคามิอีดะ (สาย 7)
ทางเข้าสถานีคามิอีดะ
สายคามิอีดะ (สาย 7) (上飯田線) เป็นเส้นทางรถไฟฟ้าในระบบรถไฟใต้ดินเทศบาลนาโงยะ เมืองนาโงยะ ประเทศญี่ปุ่น สถานีปลายทางคือ สถานีคามิอีดะ และ สถานีเฮอันโดริ ซึ่งติดตั้งประตูกั้นชานชาลา สีประจำเส้นทางคือสีชมพู ตัวย่อสถานีขึ้นต้นด้วยตัว K
ข้อมูลจำเพาะ

ดำเนินการโดย การคมนาคมเทศบาลนาโงยะ
จำนวน 2 สถานี
รางขนาด 1067 mm / 3 ft. 6 in. ทางคู่
กระแสไฟฟ้า 1500 V DC ผ่านลวดเหนือหัว
ความเร็วสูงสุด 75 กิโลเมตรต่อชั่วโมง
ระบบรถไฟฟ้า 7000 ซีรีส์
แหล่งข้อมูลอื่น

(ญี่ปุ่น) Transportation Bureau City of Nagoya official website
(ญี่ปุ่น) Kami-iida Link Line official website
สวนสมเด็จเจ้าฟ้ากัลยาณิวัฒนา

สวนสมเด็จเจ้าฟ้ากัลยาณิวัฒนา กรมหลวงสงขลานครินทร์ เป็นสวนสาธารณะที่จัดสร้างขึ้นเพื่อเฉลิมพระเกียรติสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ในวาระครบรอบ 80 พรรษา เมื่อ พ.ศ. 2546 สวนที่เป็นที่รู้จักในลำดับแรกได้แก่ สวนสมเด็จเจ้าฟ้ากัลยาณิวัฒนา กรมหลวงสงขลานครินทร์ (สวนแม่-สวนลูก) ปัตตานี (พ.ศ. 2546) ต่อมาในปี 2550 จังหวัดสกลนครและเทศบาลเมืองสกลนครได้จัดสร้างสวนสมเด็จพระพี่นางเธอเจ้าฟ้ากัลยาณิวัฒนา กรมหลวงสงขลานครินทร์ (สวนลูก)  บริเวณสวนสมเด็จพระศรีนครินทราบรมราชชนนี (สวนแม่)  ขึ้นอีกแห่งหนึ่ง
วัดหนองหอย (จังหวัดราชบุรี)

| วัดหนองหอย |
| --- | --- |

ชื่อสามัญ: วัดหนองหอย
ที่ตั้ง: 43 หมู่ 2  ตำบลเขาแร้ง อำเภอเมืองราชบุรี จังหวัดราชบุรี 70000
ประเภท: พระอารามหลวง
นิกาย: เถรวาท สังกัดคณะสงฆ์ ภาค 15
เจ้าอาวาส: พระราชวัลภาจารย์ (ดาวเรือง อาจารคุโณ)
กิจกรรม: ศาสนสถานในพระพุทธศาสนาที่มีกิจกรรมเชิงพุทธตลอดปี
 สถานีย่อยพระพุทธศาสนา
วัดหนองหอย  เป็นวัดในพระพุทธศาสนา สังกัดมหานิกาย ตั้งอยู่ที่ตำบลเขาแร้ง  อำเภอเมืองราชบุรี จังหวัดราชบุรี เป็นวัดที่เก่าแก่มีความสำคัญในฐานะเป็นศูนย์กลางของชาวพุทธในจังหวัดราชบุรี
ประวัติ

วัดหนองหอยนี้สร้างขึ้นในสมัยรัชกาลที่ 5 ประมาณปี พ.ศ. 2416 เดิมชื่อว่าวัดน้อย ตั้งอยู่ที่บ้านห้วย หมู่ที่ 4 ตำบลเขาแร้ง อยู่ใกล้กับวัดโสดาประดิษฐาราม ในสมัยนั้นหลวงปู่งาม เป็นเจ้าอาวาส ท่านเห็นว่าอยู่ใกล้กับวัดโสดาประดิษฐารามมาก และมีโยมผู้ศรัทธาได้ถวายที่ดินบริเวณหมู่บ้านหนองหอยซึ่งที่ราบเชิงเขาให้ ท่านจึงได้เริ่มสร้างวัดขึ้นที่หมู่บ้านหนองหอย เนื่องจากวัดตั้งอยู่ที่หมู่บ้านหนองหอย ชาวบ้านจึงเรียกชื่อวัดตามชื่อหมู่บ้านว่า "วัดหนองหอย" วัดหนองหอยมีเจ้าอาวาสปกครองดูแลต่อกันมาหลายรูป รูปปัจจุบันคือ พระเดชพระคุณ พระราชวัลภาจารย์ (ดาวเรือง อาจารคุโณ) วัดหนองหอยได้รับพระราชทานวิสุงคามสีมา เมื่อวันที่ 25 ตุลาคม 2516 และได้ทำการปิดทองฝังลูกนิมิตผูกพัทธสีมา เมื่อวันที่ 20 มกราคม 2517
ตามประกาศสำนักงานพระพุทธศาสนาแห่งชาติ เรื่อง ยกวัดราษฎร์เป็นพระอารามหลวง ด้วยทรงพระกรุณาโปรดเกล้าฯ ให้ยกวัดหนองหอย ตำบลเขาแร้ง อำเภอเมือง จังหวัดราชบุรี เป็นพระอารามหลวงชั้นตรี ชนิดสามัญ ตั้งแต่วันที่ 29 พฤษภาคม พ.ศ. 2555 เป็นต้น ประกาศ ณ วันที่ 8 มิถุนายน 2555
ลำดับผู้บริหารวัดหนองหอย (เจ้าอาวาส)

ผู้บริหาร สมภาร เจ้าอาวาสที่ปกครองวัดสืบต่อกันมาเท่าที่ทราบนามของวัดหนองหอยจากอดีตจนถึงปัจจุบันมีดังนี้
1) หลวงปู่งาม (ไม่ทราบ ปี พ.ศ.)
2) พระเพ็ง (ไม่ทราบ ปี พ.ศ.)
3) พระชุม (พ.ศ. 2437-2445)
4) พระเล่ง (พ.ศ. 2445-2456)
5) พระชม (พ.ศ. 2456-2463)
6) พระน้อย (พ.ศ. 2464-2467)
7) พระหัส (พ.ศ. 2467-2470)
8) พระหลี แซ่ตัน ศิริมงคล (พ.ศ. 2470-2482)
9) พระน้อย สุนนฺโท (พ.ศ. 2482-2505)
10) พระครูบรรพตพัฒนคุณ (สมปอง สปฺปญฺโญ)  (พ.ศ. 2505-2545)
11) พระราชวัลภาจารย์  (ดาวเรือง อาจารคุโณ) (พ.ศ. 2545-ปัจจุบัน)
ภายหลังอดีตพระอธิการหลี แซ่ตัน ศิริมงคล ได้รับตำแหน่งแพทย์สมุนไพรไทยประจำตำบลเขาแร้ง  ได้ถวายที่ดินของบิดามารดาท่านให้กับวัดหนองหอย เมื่อถึงวัยชรา ท่านได้บวชอีกครั้งเพื่อแก้บนเนื่องจากความป่วยในสมัยหนุ่ม ท่านได้ขอบริจาคชาววัดโรงช้างและสาธุชนทั่วไปเพื่อนำทุนมาสมทบกับพระอธิการสมปอง สปฺปญฺโญ สร้างพระอุโบสถจนสำเร็จ
พระอธิการสมปอง สปฺปญฺโญ เป็นผู้บุกเบิกสร้างถนน ไฟฟ้า น้ำประปา และขับรถไถตั้งแต่ตีนเขาให้เป็นถนนไปจนถึงบนภูเขากระทั่งพื้นที่โล่งเตียนด้วยตนเองกับชาวบ้านจำนวนหนึ่ง ท่านยังได้ลงมือแกะสลักแผ่นไม้ใช้ชื่อว่า "อุทยานวัดหนองหอย" ตั้งอยู่บนทางขึ้นเขาในสมัยแรกเริ่ม ท่านได้ถ่ายรูปการทำงานไว้มากมายอีกด้วย
กิจกรรมในวัดหนองหอย

งานพิธีประจำปีของเขาเจ้าแม่กวนอิม เมื่อได้สร้างรูปเหมือนองค์พระโพธิสัตว์กวนอิม ประดิษฐานในวิหารแล้ว พระเดชพระคุณ พระราชวัลภาจารย์ ได้กำหนดให้มีงานนมัสการปิดทอง พระรูปเหมือนขององค์พระโพธิสัตว์กวนอิมในวันตรุษจีนของทุกปี ซึ่งถือว่าเป็นงานประจำปี ของเขาเจ้าแม่กวนอิม วัดหนองหอย พระอารามหลวง โดยจัดให้มีงาน 7 วัน 7 คืน ในระหว่างงานจะมีการแจกวัตถุมงคล อั่งเปาขวัญถุง มีอาหารมังสะวิรัติให้รับประทานฟรีทุกวัน
นอกจากเทศกาลตรุษจีนแล้ว งานพิธีที่สาธุชนทั่วไปทราบกันดีและจะมานมัสการบูชาเป็นจำนวนมาก ได้แก่
วันคล้ายวันประสูติ ขององค์พระโพธิสัตว์กวนอิม ซึ่งตรงกับวันที่ 19 เดือน 2 ตามปฏิทินจีนของทุกปี
วันคล้ายวันสำเร็จมรรคผล ขององค์พระโพธิสัตว์กวนอิม ซึ่งตรงกับวันที่ 19 เดือน 6 ตามปฏิทินจีน ของทุกปี
วันคล้ายวันออกบวช ขององค์พระโพธิสัตว์กวนอิม ซึ่งตรงกับวันที่ 19 เดือน 9 ตามปฏิทินจีนของทุกปี
ในเทศกาลสงกรานต์ ซึ่งตรงกับวันที่ 12 13 14 เมษายน ของทุกปี
วันคล้ายวันเกิด พระเดชพระคุณ พระราชวัลภาจารย์ ซึ่งตรงกับวันที่ 11 ตุลาคม ของทุกปี
ในเทศกาลกินเจ ซึ่งตรงกับวันที่ 1 เดือน 9 ถึงวันที่ 10 เดือน 9 ตามปฏิทินจีนของทุกปี รวมเวลากินเจ 10 วันในแต่ละปี
นอกจากงานพิธีที่จัดขึ้นแล้ว ในวันเทศกาลงานบุญอื่น ๆ หรือวันหยุดต่าง ๆ ก็จะมีสาธุชนมากราบไหว้ สักการะเป็นจำนวนมาก
ซึ่งผู้ที่มาสักการบูชา ต่างก็มีความเชื่อความศรัทธา ต่อองค์พระโพธิสัตว์กวนอิม ว่า หากได้มา กราบไหว้สักการบูชาแล้ว จะพบแต่ความสุขความเจริญ หากขอพรสิ่งใด ก็มักได้สมดังตั้งใจ หากท่านใด มีความทุกข์ หรือข้อกังขา ก็จะมาทำบุญไหว้พระ และเสี่ยงเซียมซีถามความ ซึ่งผลที่ได้ออกมา ก็มักจะตรงตามที่ตนตั้งข้อคำถามต่อองค์ท่าน แต่ก็มีในบางรายที่มาเพื่อขอโชคลาภ ซึ่งก็ได้สมดังตั้งใจเช่นกัน
การเดินทางมาวัดหนองหอย

ไปนมัสการสักการบูชา พระโพธิสัตว์กวนอิม ณ เขาพระโพธิสัตว์กวนอิม วัดหนองหอยนั้นปัจจุบันนี้ เดินทางไปได้โดยสะดวก เนื่องจากเป็นถนนลาดยางตลอด เส้นทางสายเขางู – บ้านโป่ง ห่างจากตัวเมืองราชบุรี ประมาณ 12 กิโลเมตร ก่อนถึงจะเห็นวิหารพระโพธิสัตว์กวนอิม อยู่บนยอดเขาอย่างโดดเด่น ที่จอดรถกว้างขวาง มีห้องน้ำสะอาดเพียงพอ วิวทิวทัศน์โดยรอบสวยงามเป็นธรรมชาติ อากาศบริสุทธิ์สดชื่น ปัจจุบันนี้ใครที่เดินทางมาจังหวัดราชบุรี ต่างก็จะแวะเวียนมาสักการบูชา และขอพรองค์พระโพธิสัตว์กวนอิม ณ เขาพระโพธิสัตว์กวนอิม วัดหนองหอย พระอารามหลวงนี้ เพื่อเป็นศิริมงคลแก่ตนและครอบครัว ซึ่งต่างก็ได้รับความสุข เบิกบานใจ ในกุศลที่ได้ทำโดยทั่วกัน
สเปคตรัม (นิตยสาร)

สำหรับความหมายอื่น ดูที่ สเปกตรัม (แก้ความกำกวม)
สเปคตรัม เป็นนิตยสารนิยายวิทยาศาสตร์ของไทย จัดทำโดย สำนักพิมพ์คอลเลจ บุคส์ โดยมากจะเป็นเรื่องที่แปลจากภาษาต่างประเทศ   บางเล่มจะเป็นนวนิยาย  และบางเล่มจะเป็นรวมเรื่องสั้น ซึ่งมีเรื่องสั้นที่แต่งโดยนักเขียนไทยแทรกอยู่บ้าง
ฉบับที่ตีพิมพ์

สงครามอนาคต แปลโดย จอก
กำเนิดมวล แปลโดย  ตู๋
ชั่วฟ้าดินสลาย แปลโดย หมอ
โลกใหม่ แปลโดย ธารา (วิสกี้)
ระฆังมรณะ จากเรื่อง (The Singing Bell) -  ไอแซค อาซิมอฟ แปลโดย นู
ผู้รอคอย จากเรื่อง (The One Who Waits) - เรย์ เบรดบิวรี่ แปลโดย วิน
แผนสยอง แปลโดย หมวย
ประหนึ่งจะเย้ยรัตติกาล (Against the Fall of Night) - อาร์เทอร์ ซี. คลาร์ก แปลโดย ยรรยง เต็งอำนวย
น้องชาย (His Brother's Weeper) - โรเบิร์ต ซิลเวอร์เบิร์ก แปลโดย ดนุ เบญจพลชัย
เราเกือบไม่ได้ทำอะไรผิดเลย...ใช่มั๊ย? (We Didn't Do Anything Wrong, Hardly?) - โรเจอร์ กายเคนดอล แปลโดย ไตรรัตน์ ใจสำราญ
จดหมายจากอนาคต  โดย ธารา ชลปราณี
สมการปริศนา (The Key) - ไอแซค อาซิมอฟ แปลโดย คัทลียา
สัญชาตญาณ (Instinct) - เลสเตอร์ เดล เรย์ (Lester Del Ray) แปลโดย กวิน ชุติมา
ผลิตใน ส.ร.อ. (Made in U.S.A.) - เจ.ที. แมคอินทอช (J.T. McIntosh) แปลโดย ดนุ เบญจพลชัย
ชัยชนะที่ไม่คาดฝัน (Victory Unintentional) - ไอแซค อาซิมอฟ แปลโดย ยรรยง เต็งอำนวย
เครื่องสมภาพ (The Equalizer) - แจ็ค วิลเลียมสัน (Jack Williamson) แปลโดย ธารา ชลปราณี
ปฏิวัติสมอง (Descent of Man) - เจ.เอ. ลอว์เรนซ์ (J.A. Lawrence) แปลโดย ไตรรัตน์ ใจสำราญ
ศึกตำนานหน้ากากโซโร

| ศึกตำนานหน้ากากโซโร |
| --- | --- |
กำกับ: Martin Campbell
เขียนบท: Screenplay: Roberto Orci Alex Kurtzman โครงเรื่อง: Ted Elliott Terry Rossio Roberto Orci Alex Kurtzman
อำนวยการสร้าง: Steven Spielberg Roger Birnbaum Gary Barber
นักแสดงนำ: Antonio Banderas Catherine Zeta-Jones Rufus Sewell
ตัดต่อ: Stuart Baird
ดนตรีประกอบ: James Horner
ผู้จัดจำหน่าย: Columbia Pictures Spyglass Entertainment
วันฉาย: 28 ตุลาคม, 2005
ความยาว: 130 นาที
ภาษา: อังกฤษ
ทุนสร้าง: $80 ล้านเหรียญ
ก่อนหน้านี้: The Mask of Zorro
ข้อมูลจาก All Movie Guide
ข้อมูลจาก IMDb
เมนูนักแสดง

| ตัวละคร | นักแสดงชาย/นักแสดงหญิง |
| --- | --- |
Don Alejandro Murrieta De La Vega/Zorro: Antonio Banderas
Eléna De La Vega: Catherine Zeta-Jones
Count Armand: Rufus Sewell
Jacob McGivens: Nick Chinlund
Father Felipe: Julio Oscar Mechoso
Colonel Beauregard: Leo Burmester
Father Quintero: Tony Amendola
Governor Riley: Pedro Armendariz Jr.
Joaquin De La Vega: Adrian Alonso
ดูเพิ่ม

Official Site
Legend of Zorro (2005) ที่อินเทอร์เน็ตมูวีเดตาเบส
[http://www.slantmagazine.com/film/film_review.asp?ID=1883 Slant Magazine Film Review by Keith Uhlich
สถานีรถไฟคาลัมบา

| สถานีรถไฟคาลัมบา |
| --- | --- |
ภายนอกของสถานีรถไฟคาลัมบา
ข้อมูลทั่วไป
ที่ตั้ง: ถนนรีซัล บารังไกย์ 1, คาลัมบา, จังหวัดลากูนา
พิกัด:  14°12′25.02″N 121°09′29.08″E﻿ / ﻿14.2069500°N 121.1580778°E﻿ / 14.2069500; 121.1580778
เจ้าของ: การรถไฟแห่งชาติฟิลิปปินส์
สาย:   สายใต้ สายบาตังกัส (ยกเลิกใช้งาน)
ชานชาลา: ด้านข้าง
ทางวิ่ง: 2
โครงสร้าง
ประเภทโครงสร้าง: ระดับดิน
ทางเข้าออกสำหรับผู้พิการ: Yes
ข้อมูลอื่น
รหัสสถานี: LA
ประวัติ
เริ่มเปิดให้บริการ: ค.ศ. 1909
สร้างใหม่: ค.ศ. 2013
สถานีรถไฟคาลัมบา เปิดใช้งานเมื่อวันที่ 24 มกราคม ค.ศ. 1909 เป็นสถานีรถไฟบนเส้นทางรถไฟสายใต้ของการรถไฟแห่งชาติฟิลิปปินส์ ตั้งอยู่ที่เมืองคาลัมบา จังหวัดลากูนา โดยเป็นชุมทางที่เชื่อมระหว่างสายใต้หลักกับสายแยกบาตังกัส ซึ่งไปสิ้นสุดที่บาตังกัสซิตี ปัจจุบันสถานีแห่งนี้เป็นปลายทางของรถไฟชานเมืองด่วน
สถานที่สำคัญใกล้เคียง ได้แก่ เอสเอ็มซิตี, สถานีขนส่งผู้โดยสาร และศูนย์แพทย์คาลัมบา
สถานกงสุลอังกฤษประจำจังหวัดเชียงใหม่

สถานกงสุลอังกฤษกิตติมศักดิ์ ประจำจังหวัดเชียงใหม่  (อังกฤษ: British Consulate Chiang Mai) ปัจจุบันตั้งอยู่ที่ถนนบำรุงราษฎร์ อำเภอเมืองเชียงใหม่ และมีกงสุลกิตติมศักดิ์คือ มร. เบน ทอมป์สัน นอกจากนี้ ยังเป็นที่ทำการ ของศูนย์แนะแนวภาษาและศึกษาต่อ บริติช เคานซิล สาขาเชียงใหม่ด้วย
แต่เดิมตั้งอยู่ที่ ถ.เจริญประเทศ ด้านหลังติดแม่น้ำปิง ด้านข้างด้านหนึ่งติดวัดชัยมงคล อีกด้านติดสถานกงสุลฝรั่งเศส อาคารอนุรักษ์ลักษณะเป็นอาคารทรงโคโลเนียลอายุหลายร้อยปี
ปัจจุบันเป็นของเอกชน คือ บริษัทเนเชอรัล ปาร์ค และได้พัฒนาที่ดินบริเวณนี้เป็นโรงแรมเดอะเชดี ส่วนอาคารกงสุลอังกฤษเดิมเป็นห้องอาหารของโรงแรมเดอะเชดี บริเวณรั้วเดิมของสถานกงสุลปัจจุบันโดนรื้อออกหมด ถ้ามองจากหน้าโรงแรมจะมองไม่เห็นตัวอาคาร แต่ถ้ามองจากฝั่งแม่น้ำปิงจะเห็นได้ชัดเจน
แหล่งข้อมูลอื่น

เว็บไซด์สถานกงสุลอังกฤษประจำจังหวัดเชียงใหม่ เก็บถาวร 2009-09-28 ที่ เวย์แบ็กแมชชีน
18°47′37″N 99°0′32″E﻿ / ﻿18.79361°N 99.00889°E﻿ / 18.79361; 99.00889
สะพานพระนั่งเกล้า

| สะพานพระนั่งเกล้า |
| --- | --- |
สะพานพระนั่งเกล้า (สะพานด้านล่าง)
เส้นทาง: ถนนรัตนาธิเบศร์
ข้าม: แม่น้ำเจ้าพระยา
ที่ตั้ง: อำเภอเมืองนนทบุรี จังหวัดนนทบุรี
ชื่อทางการ: สะพานพระนั่งเกล้า
ผู้ดูแล: กรมทางหลวง
เหนือน้ำ: สะพานคู่ขนานสะพานพระนั่งเกล้า
ท้ายน้ำ: สะพานมหาเจษฎาบดินทรานุสรณ์
ข้อมูลจำเพาะ
ประเภท: สะพานคานคอนกรีตอัดแรงรูปกล่อง
ความยาว: 329.10 เมตร (สะพานลอยสูง 216 เมตรทั้งสองฝั่ง)
ความกว้าง: 21.80 เมตร
ความสูง: 7.40 เมตร
ประวัติ
วันเริ่มสร้าง: 3 กุมภาพันธ์ พ.ศ. 2526
วันเปิด: 23 กรกฎาคม พ.ศ. 2528
ที่ตั้ง

สะพานพระนั่งเกล้า เป็นสะพานข้ามแม่น้ำเจ้าพระยาในเขตตำบลไทรม้าและตำบลบางกระสอ ตำบลสวนใหญ่ อำเภอเมืองนนทบุรี จังหวัดนนทบุรี โดยเชื่อมการเดินทางระหว่างพื้นที่ตำบลไทรม้ากับตำบลบางกระสอกับตำบลสวนใหญ่เข้าด้วยกันตามแนวถนนรัตนาธิเบศร์ สะพานนี้มี 4 ช่องจราจร ปัจจุบันมีสะพานคู่ขนานคร่อมด้านบน
เชิงทางขึ้นฝั่งตะวันออกของแม่น้ำมีสถานีสะพานพระนั่งเกล้าของรถไฟฟ้าสายสีม่วง และมีท่าเรือซึ่งได้รับการปรับปรุงใหม่โดยการรถไฟฟ้าขนส่งมวลชนแห่งประเทศไทย ท่าเรือเริ่มก่อสร้างตั้งแต่ พ.ศ. 2562 และเปิดให้บริการเมื่อวันที่ 17 พฤษภาคม พ.ศ. 2564
ข้อมูลทั่วไป

วันที่ทำการก่อสร้าง : วันที่ 3 กุมภาพันธ์ พ.ศ. 2526
วันเปิดการจราจร : วันที่ 23 กรกฎาคม พ.ศ. 2528
บริษัทที่ทำการก่อสร้าง : บริษัท สุมิโตโม คอนสตรัคชั่น จำกัด
ราคาค่าก่อสร้าง : 505,771,495 บาท
แบบของสะพาน : สะพานคานคอนกรีตอัดแรงรูปกล่อง (prestressed concrete box-girder bridge)
ความสูงจากระดับน้ำทะเลปานกลาง : 7.40 เมตร
ความยาวของสะพาน : 329.10 เมตร
เชิงลาดสะพานทั้งสองฝั่ง : 216 เมตร
รวมความยาวทั้งหมด : 545.10 เมตร
จำนวนช่องทางจราจร : 4 ช่องทางจราจร
ความกว้างสะพาน : 21.80 เมตร
ความกว้างทางเท้าแต่ละด้าน : 1.50 เมตร
แหล่งข้อมูลอื่น

แผนที่และภาพถ่ายทางอากาศของ สะพานพระนั่งเกล้า
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°52′13″N 100°28′34″E﻿ / ﻿13.870362°N 100.476194°E﻿ / 13.870362; 100.476194
ดูเพิ่ม

สะพานคู่ขนานสะพานพระนั่งเกล้า
ถนนรัตนาธิเบศร์
สายคูโก (รถไฟใต้ดินนครฟูกูโอกะ)

| สายคูโก |
| --- | --- |
รถไฟฟ้า 2000 ซีรีส์
ข้อมูลทั่วไป
เจ้าของ: รถไฟใต้ดินนครฟูกูโอกะ
ที่ตั้ง: ฟูกูโอกะ
ปลายทาง: สถานีเมโนฮามะ สถานีฟูกูโอกะกูโก
จำนวนสถานี: 13
การดำเนินงาน
รูปแบบ: รถไฟฟ้าใต้ดิน
ระบบ: รถไฟใต้ดินนครฟูกูโอกะ
ศูนย์ซ่อมบำรุง: เมโนฮามะ
ขบวนรถ: 1000 ซีรีส์, 2000 ซีรีส์
ประวัติ
เปิดเมื่อ: 26 กรกฎาคม ค.ศ. 1981
ข้อมูลทางเทคนิค
ระยะทาง: 13.1 km (8.1 mi)
รางกว้าง: 1,067 mm (3 ft 6 in)
ระบบจ่ายไฟ: 1,500 V DC เหนือหัว
ความเร็ว: 75 km/h (47 mph)
สายคูโก (ญี่ปุ่น: 空港線; โรมาจิ: Kūkō-sen; ทับศัพท์: สายท่าอากาศยาน) เป็นเส้นทางรถไฟฟ้าในระบบรถไฟใต้ดินนครฟูกูโอกะ นครฟูกูโอกะ ประเทศญี่ปุ่น โดยมีสถานีปลายทาง ได้แก่ สถานีเมโนฮามะ และสถานีฟูกูโอกะกูโก สีประจำเส้นทางคือสีแดง เป็นเส้นทางรถไฟใต้ดินเพียงแห่งเดียวในประเทศที่เชื่อมต่อกับท่าอากาศยาน แม้ว่า โทเอเมโทร สายอาซากูซะ จะเชื่อมต่อกับสถานีรถไฟฟ้าท่าอากาศยานนานาชาตินาริตะและท่าอากาศยานนานาชาติโตเกียว แต่ 2 สถานีนั้นมิใช่สถานีรถไฟฟ้าของสายอาซากูซะ
ล้อขับเคลื่อน > รถไฟใต้ดินนครฟูกูโอกะ

1000 ซีรีส์ (ตั้งแต่ ค.ศ. 1981)
2000 ซีรีส์ (ตั้งแต่ ค.ศ. 1992)
1000 ซีรีส์
2000 ซีรีส์
ล้อขับเคลื่อน > เจอาร์คีวชู

103-1500 ซีรีส์ (ตั้งแต่ ค.ศ. 1982)
303 ซีรีส์ (ตั้งแต่ ค.ศ. 2000)
103-1500 ซีรีส์
303 ซีรีส์
แหล่งข้อมูลอื่น

Fukuoka City Subway official website เก็บถาวร 2012-11-10 ที่ เวย์แบ็กแมชชีน (ญี่ปุ่น)
Fukuoka City Subway official website เก็บถาวร 2011-06-09 ที่ เวย์แบ็กแมชชีน (อังกฤษ)